text: Færre bier giver dårlig høst
  31 maj 2013 kl. 15.22
  En ud af fem bier gik til i det våde efterår og den kolde vinter. Den manglende bestøvning rammer landmændenes rapsmarker og haveejernes frugttræer.
  Dobbelt så mange bier som normalt er døde henover vinteren, og det kommer til at ramme landmændene direkte på pengepungen, i hvert fald de der har rapsmarker.
  Med færre bier er der udsigt til næsten 10 pct. mindre rapsudbytte.
  Haveejerne kommer også til at mærke, at vinteren har været hård ved bierne. Der er nemlig også udsigt til lavere udbytte på frugttræerne.
  Omkring 70 pct. af vores mad, der ikke er kød, skal bestøves.
  Se mere i TV SYD Nyheder kl. 19.30
  